ยุติธรรมมั่นใจคดียิงรองผู้ว่าฯ ไม่มีแพะ
กรุงเทพฯ-15 ธ.ค.47 คดีนี้สามารถพิสูจน์หลักฐานทางวิทยาศาสตร์ได้ ผมมั่นใจว่าไม่มีแพะแต่จะต้องพิสูจน์จากข้อเท็จจริงให้ได้ว่าเป็นปืนลั่นโดยประมาททำให้ผู้อื่นถึงแก่ความตาย ซึ่งผู้กระทำจะได้รับโทษสถานเบาจำคุกไม่เกิน 10 ปีหรือเป็นปืนลั่นแต่ไม่ใช่จากความประมาทเป็นกรณีที่ผู้ยิงอยู่ในสถานการสู้รบตึงเครียด นิ้วต้องแตะอยู่ที่ไกปืนตลอดเวลา ซึ่งไม่มีความผิดทางอาญา ซึ่งผมยังไม่ทราบในข้อเท็จจริงจึงไม่สามารถวิเคราะห์ได้ว่า เป็นความประมาททำให้ปืนลั่นหรือไม่ นายพงศ์เทพ เทพกาญจนา รัฐมนตรีว่าการกระทรวงยุติธรรมกล่าวถึงคดียิงนายสุนทร ฤทธิภักดี รองผู้ว่าราชการจังหวัดปัตตานี นายพงศ์เทพ กล่าวว่า หลักฐานชิ้นสำคัญและมีน้ำหนักมากที่สุด คือเศษหัวกระสุนที่สถาบันนิติวิทยาศาสตร์ตรวจพบจากเสื้อผ้าของนายสุนทร สามารถนำมาพิสูจน์เปรียบเทียบกับอาวุธปืนทุกกระบอกในที่เกิดเหตุเพื่อบ่งชี้ว่าปืนที่ใช้ยิงนายสุนทรเป็นปืนกระบอกใด ทั้งนี้สามารถนำไปทดสอบยิงเพื่อพิสูจน์เกลียวกระสุนซึ่งจะเป็นหลักฐานที่มีน้ำหนัก เนื่องจากการทำลายหลักฐานทำลายได้ยากมากเว้นแต่จะมีการเปลี่ยนกระบอกลำกล้อง ซึ่งไม่สามารถทำได้กับปืนของทางราชการ 
กรุงเทพฯ-15 ธ.ค.47 คดีนี้สามารถพิสูจน์หลักฐานทางวิทยาศาสตร์ได้ ผมมั่นใจว่าไม่มีแพะแต่จะต้องพิสูจน์จากข้อเท็จจริงให้ได้ว่าเป็นปืนลั่นโดยประมาททำให้ผู้อื่นถึงแก่ความตาย